The Laughing Policeman

The Laughing Policeman er en amerikansk spillefilm fra 1973 som bygger på den svenske forfatterduoen Sjöwall/Wahlöös kriminalroman Døden tar buss,. Dette er en av bøkene i en serie om politietterforskeren Martin Beck. Hovedrollen som etterforskeren spilles av Walter Matthau; i filmen kalles han ikke Martin Beck, men Jake Martin.

Filmen er filmet i San Francisco. Den hadde sin verdenspremiere i New York 20. desember 1973 og svensk premiere 23. januar 1974 i Stockholm. Aldersgrensen var 15 år.

Handling 
Utgangspunktet for både boken og filmen er at en mann dreper alle passasjerene på en buss. Et av ofrene er en politimann. 

Bokens handling var lagt til Stockholm, mens filmens handling er lagt til San Francisco. Drapsmannen i filmen er en annen enn i den opprinnelige kriminalromanen.

Rolleliste (utvalg) 
Walter Matthau – Jake Martin
Bruce Dern – Leo Larsen
Louis Gossett, Jr. – James Larrimore
Albert Paulsen – Henry Camerero
Anthony Zerbe – Nat Steiner

Musikk i filmen 
Give Me the Simple Life, komponist: Rube Bloom
Serenade in Blue, komponist: Harry Warren
Ain't We Got Fun, komponist: Richard A. Whiting, tekst av Ray Egan og Gus Kahn
Blue Moon, komponist: Richard Rodgers
You'll Never Know, komponist: Harry Warren
You Make Me Feel So Young, komponist:Josef Myrow
I Had the Craziest Dream, komponist: Harry Warren

Referanser

Eksterne lenker 
 

Beck-filmer
Kriminalfilmer fra USA
Filmer fra 1973
Filmer basert på bøker
Engelskspråklige filmer